GUÈRRA-E-PATZ-IV-WEB	Era sua coneishença de lengües, eth respècte que li professauen es francesi, era sua simplicitat, que hège qu‟autregèsse tot çò que li demanauen (recebie, coma oficiau, tres robles ara setmana), era fòrça que demostrèc dauant des soldats en tot clauar puntes ena paret dera barraca damb eth punh, era bontat que mostraue as sòn companhs, era sua capacitat, incomprensibla entada eri, d‟estar-se seigut e immobil, calat enes sòns pensaments, sense hèr arren, lo convertien dauant des soldats en un èsser un shinhau misteriós e superior.